I hvilke online julekalendere kan man vinde de fedeste præmier i år? Få et overblik her
Hvorfor nøjes med at få gaver juleaften, når du har muligheden for at blive begavet hver dag i december? Nej, vel? Her får du en guide til syv online-julekalendere – du har jo været en artig elektriker i år!
#1 Til gadget-elskeren
Er du vild med gadgets, værktøj og lækkert grej, så er du selvskrevet til at deltage i Lemvigh-Müllers julekalender – hovedpræmien er en iPad.
#2 Til juleslikmunden
Har du en sød juletand? Så er Odense Marcipans julekalender noget for dig – der gemmer sig nemlig marcipan og chokolade bag lågerne.
#3 Til bilisten
Trænger du til en pause fra varebilen? Så kan du tilmelde dig Volkswagens julekalender og krydse fingre for, at du vinder hovedpræmien: En kør selv-ferie i den nye VW Tiguan.
#4 Til fodgængeren
I Skoringens julekalender kan du vinde et års forbrug af sko til hele familien. Dine sikkerhedssko må du dog nok kigge efter et andet sted…
#5 Til sultne typer
Er du tit sulten? Så falder Menys julekalender måske på det helt rigtige sted. De lokker i hvert fald med præmier, der får mundvandet til at stige.
#6 Til energisten
Hvis du tilmelder dig SEAS-NVE’s julekalender kan du bl.a. vinde en iPhone … og efter sigende også blive klogere på energien i din bolig. Det tror vi dog, du har helt styr på – så gå efter telefonen!
#7 Til livsnyderen
Der er gode middage og skønne hotelophold på højkant i Arp-Hansens julekalender. Lige noget for dig der er kørt lidt sur i skurvognens madpakkerutine.